text: Den sidste omkomne fundet
  22 maj 2013 kl. 08.54
  Begge de unge, der tog ud i en gummibåd ved Juelsminde og druknede, er nu fundet.
  Politiet har fastslået, at det lig, som forleden dukkede op ved Juelsminde, er den 18-årige Rasmus Banke Jørgensen. Han har været savnet, efter han og kammeraten Jacob Hjerrild tog ud at sejle i en gummibåd fra Juelsminde i slutningen af april.
  En stor eftersøgning blev sat i værk, men den gav intet resultat. Formentlig er de to kæntret og druknet.
  Liget af Hjerrild blev fundet tidligere på måneden ud for Storstranden. Og forleden fandt lystfiskere det lig, som nu ifølge Sydøstjyllands Politi er identificeret.
  